Treball denega l'ERO temporal per causa de força major a IQOXE | Actualitat | Indicador d'Economia\nL'empresa, per la seva banda, ha anunciat que recorrerà aquesta decisió\nUna imatge de l'empresa Iqoxe. FOTO: ACN.\nL'ERO temporal afectava a 107 treballadors durant un any, si bé no tenia perquè afectar-los finalment a tots ni fer-ho alhora.\nEl Departament de Treball ha denegat l'ERO temporal que va presentar IQOXE la setmana passada i que afectava tota la plantilla durant un any, arran de l'explosió que hi va haver a la química el 14 de gener. La companyia considerava que l'explosió havia estat un fet imprevisible, una valoració que Treball ha considerat "precipitada" perquè encara no s'han determinat les causes de la deflagració. La Generalitat ha explicat també que "per al·legar força major ha de constatar-se i resultar evident la impossibilitat de realitzar l'activitat laboral", un fet que segons han assegurat no es compleix perquè "tots els treballadors estan ocupats en l'actualitat en els treballs de reactivació de l'empresa". IQOXE ha anunciat que recorrerà la decisió.\nEl Departament ha resolt que "no es constata l'existència de força major" que va al·legar IQOXE, per la qual cosa l'expedient no tira endavant. L'ERO temporal afectava a 107 treballadors durant un any, si bé no tenia perquè afectar-los finalment a tots ni fer-ho alhora. Tot i els danys a la planta, per Treball "no ha quedat acreditat l'efecte paralitzant de l'activitat laboral exigit per la normativa". "No ha quedat acreditada la relació de causalitat entre la força major al·legada per l'empresa i l'activitat dels treballadors d'IQOXE perquè ni estan inactius ni es preveu que ho estiguin", ha indicat en un comunicat l'administració.\nIQOXE ha respost la resolució en un altre comunicat i ha anunciat que presentarà recurs davant el mateix Departament de Treball. En la seva opinió "l'explosió imprevista d'un dels reactors és un clar motiu de força major tal com molts tribunals han avalat", ha explicat l'empresa.\nLa companyia ha assenyalat que "fins almenys d'aquí dos anys" no podrà tornar a reiniciar "totalment l'activitat" i ha recordat que no produeix des del dia de l'accident, el 14 de gener, "ja que té un requeriment de paralització per part de la Generalitat". Paral·lelament al recurs, IQOXE ha afirmat que començarà els tràmits legals "per adequar i regular les necessitats de personal al procés de normalització de l'activitat", un fet que segons han dit els ha "suggerit" la mateixa Generalitat.


El model de l'Hospital de Berga va ser creat perquè no l'embarguessin - Regió7 :: El Diari de la Catalunya Central\nEl 1981 es va inaugurar l'actual edifici del Sant Bernabé, pagat amb molt esforç pel consistori i el primer estrenat per la recuperada Generalitat\nAutoritats en la inauguració del centre sanitari. el juliol del 1981. Arxiu\nLa història de l'actual edifici de l'Hospital Sant Bernabé és un compendi d'esforç i tenacitat de la societat berguedana. Aquest immoble es va començar a construiir el 1940 amb la dictadura i no es va poder inaugurar fins al 2 d'agost del 1981, ja amb la democràcia. Aquest va ser el primer centre hospitalari que va inaugurar la recuperada Generalitat. L'edifici que va costar 400 milions de pessetes de l'època, el va pagar amb un gran esforç econòmic el primer ajuntament democràtic berguedà.\nEl model de governança triat, un organisme autònom administratiu en forma de patronat municipal, no va ser una casualitat. A final del 1980, els responsables del centre sanitari van aprovar uns estatuts pels quals l'hospital passava a regir-se per una junta presidida per l'alcalde i formada pel rector de la ciutat, representants del consistori, dels veïns i de l'equip directiu del centre.\nEn el seu dia, per l'important esforç que havia suposat per a un ajuntament petit com el berguedà aixecar el centre sanitari, es va escollir aquest model perquè l'edifici de l'hospital no pogués ser embargat. I és que els béns municipals són imbargables i inalienables.\nL'edifici actual de l'hospital es va inaugurar el 2 d'agost de l'any 1981. Va ser el primer hospital que va estrenar la Generalitat recuperada. Es va pagar amb els diners aconseguits pel consistori i sense aportacions del Govern català, tal com ha explicat a aquest diari en diferents ocasions l'aleshores alcalde, Jaume Farguell.\nL'immoble es va començar a concebre a la dècada dels 40 del segle passat. Es va alçar una estructura que va quedar inacabada i abandonada. El projecte es va reactivar a final de la dictadura, quan l'alcalde Josep Noguera va encarregar a l'arquitecte Ramon Masferrer uns nous plànols per passar dels 60 llits del moment a 250. Però fins a la democràcia aquest equipament no es va poder acabar i posar en servei. Les plantes del nou hospital es van anar obrint progressivament. Els primers pacients s'hi van traslladar del vell a partir del 20 de juliol del 1981. L'activitat sanitària es va mantenir als dos edificis un cop inaugurat el nou perquè encara funcionava la sala d'operacions de l'hospital vell. El nou centre va permetre abandonar les obsoletes dependències de l'hospital vell.\nDesprés de la seva construcció, probablement la inversió més important en el terreny econòmic que s'hagi fet al centre sigui el de la seva ampliació. S'hi ha invertit 6,7 milions d'euros i aquest esforç econòmic no ha acabat de donar els fruits esperats. Del nou immoble, l'abril del 2015, un mes abans de les eleccions municipal es va posar en marxa la planta de recuperació, una vella reivindicació.\nEl 2014 el centre va ser objecte d'un encès debat polític (com ho ha estat en altres ocasions al llarg de la seva història). En aquell moment el motiu va ser la decisió del patronat de canviar la seva fórmula jurídica i passar a dependre d'una fundació privada sense ànim de lucre. Es va crear una plataforma en defensa de la sanitat pública al Berguedà i els seus promotors van lliurar al Parlament 10.400 signatures de persones que demanaven que el departament de Salut assumís la gestió de l'hospital berguedà.\nLa Generalitat gestionarà directament l´hospital Sant Bernabé de Berga. Berguedà\nHospital de Sant Bernabè


Trobades de pencaires - Wiki de Softcatalà\nTrobades de pencaires\n1 Què són aquestes reunions?\n2.1 Trobada d'hivern: Trieu dates disponibles\n2.1.1 Trobada matí (Espai Vilaweb, 10:00 a 14:00 h)\n2.1.3 Assemblea general tarda (Espai Vilaweb, 16:00 a 20:30 h)\n2.1.5 Sopar (Can Culleretes, 21 h)\n2.2 Setembre 2021\n2.3 Trobada d'estiu\n2.3.1 Ordre del dia\n2.3.2 Dates, participants, allotjament i transports\n2.3.3 Activitats complementàries\n2.3.4 Llocs per menjar\n2.3.4.1 Sopar de divendres\n2.3.4.2 Esmorzar dissbte\n2.3.4.3 Dinar dissabte\n2.3.4.4 Sopar dissabte\n2.3.4.5 Esmorzar diumenge\n2.3.4.6 Dinar diumenge\n2.3.5 Bones hores per als àpats\n2.3.6 Valoracions dels àpats\n2.4 Trobada maig 2021\n2.4.1 Ordre del dia\n2.4.2 Temes acordats / comentats\n2.5 Trobada febrer 2021\n2.5.1 Ordre del dia\n2.5.2 Temes acordats / comentats\n2.6 Trobada gener 2021\n2.6.1 Ordre del dia\n2.6.2 Temes acordats / comentats\n3 Altres anys\nQuè són aquestes reunions?\nLes trobades, reunions i assemblees de Softcatalà estan obertes a qualsevol persona que tingui interès a saber què estem fent, a participar en qualsevol dels nostres projectes o a proposar-ne un de nou. Si voleu contribuir-hi, únicament cal que us hi acosteu.\nFem tres tipus de trobades:\nMensuals amb una agenda definida prèviament per revisar l'estat de projectes, debatre propostes, comentar oportunitats de participar en nous projectes de traducció, etc. Habitualment és fan l'últim dijous de cada mes.\nJornades de traducció. Aquestes són trobades de cada tres mesos amb els objectius de reunir-nos per treballar plegats en un o més projectes, i de convidar a tots aquells que vulguin col·laborar amb nosaltres, perquè puguin iniciar la col·laboració amb algú que pot ajudar-los a resoldre els seus dubtes al moment.\nTrobades lúdiques. Aquests tenen l'únic objectiu de trobar-nos en un àmbit distès i passar una bona estona plegats. És una bona oportunitat per veure persones amb les quals col·laborem regularment però no podem veure durant l'any. Les trobades més importants d'aquesta mena són el sopar de Nadal, la calçotada cap a principis de primavera, i la trobada d'estiu.\nTrobades anuals (estiu i hivern). A la trobada d'hivern es fa una assemblea, l'objectiu de la qual és repassar el que s'ha assolit el darrer any, quines decisions importants de futur cal prendre entre tots i en quines àrees i projectes volem focalitzar-nos l'any vinent. A la trobada d'estiu es fa un cap de setmana de convivència amb les famílies, i s'aprofita per donar un impuls a una sèrie de projectes prioritaris.\nTrobada d'hivern: Trieu dates disponibles\nTrobada matí (Espai Vilaweb, 10:00 a 14:00 h)\nEsmorzar (ompliu les preferències, n'hi ha 4 de salats i 4 de dolços): https://doodle.com/poll/844qbzqag78n3zgt\nOrdre del dia (poseu el responsable al costat, i si calen portàtils/tauletes per a treballar-hi):\nAssemblea general tarda (Espai Vilaweb, 16:00 a 20:30 h)\nSopar (Can Culleretes, 21 h)\nTriat: Menú per a grups 1 (29.7 €)\nAssistents (especifiqueu nombre d'acompanyants i de nens->menú especial per a nens)\nTotal: 1 adult\nDia: Trieu-lo ací https://framadate.org/xvWBrO8zx2x8zEEn\nQueda establerta per a 7 de setembre a les 19:00 h.\nTraductors automàtics (Jordi Mas i Marc Riera)\nDiccionari eng-cat (Jaume Ortolà)\nProposta de compra de GPUs (Jordi Mas)\nProposta de directori de dades obertes (Jordi Mas)\nAfegiu el que considereu, sisplau.\nDates, participants, allotjament i transports\nCal triar disponibilitat a https://framadate.org/1keu6michDbiIQMp\nHa sortit escollit el cap de setmana del 16 al 18 de juliol.\nPoseu-hi gafets, , agrupant els que poden compartir llit de matrimoni.\nJosep M ➡ Àtic planta\nMarc Riera ➡ Àtic altell\n[Aleix Vidal + Laia] + 2 xiquets ➡ Espígol\n[Toniher + Alina] + 2 gossos ➡ Romaní\n[JMontane + Diana] + 3 xiquets + 1 gat ➡ Menta\n[Xavi Ivars + Noelia] ➡ Fonoll\n[Jordi Mallach + 1 adult] + 2 xiquets ➡ Cepell\n[Jordi Mas + 1 adult] + 2 xiquetes ➡ Marialluïsa\n[Jaume Ortolà + 1 adult] + 2 xiquets ➡ Saborija\nBelén Ivars ➡ Llorer\nBenny + Jordi S + 1 gat ➡ Timó\nMiquel Piulats ➡ Te poliol\nAnna ➡ Habitació 1\nPere Orga ➡ Habitació 2\nTotal: 15 + 7 + 11 xiquets + 0 nadons + 2 gossos + 2 gats = 33 persones + 2 gossos + 2 gats\nDisponibles: A TuriMaestrat, cap (possibilitat d'habitacions externes, fora de la casa, en altres edificis, si algú ho necessita)\nComplex rural de TuriMaestrat al municipi de Sant Mateu, Baix Maestrat\nRENFE fins a Vinaròs, Benicarló o Castelló. Autobús des de:\nArtur ofereix cotxe des de l'estació de tren de Sagunt (4 places, 1h 15' de viatge).\nMaestrat i els Ports:\nRutes a cavall i amb carro\nCentre d'Interpretació Molí de l'Oli - Cervera del Maestrat\nCircuit d'Aventura Saltapins - Tirolines, ponts, passeres, xarxes\nMorella Single Tracks BTT\nMuseu Paleontològic Joan Cano Fuster\nCol·lecció Museogràfica d'Història Local\nCol·lecció Museogràfica Parroquial d'Orfebreria\nCol·lecció de Maquetes de Monuments Històrics del País Valencià\nCentre d'Interpretació Museu del Vi\nEsglésia Arxiprestal (s.XIII – s.XVIII)\nForn Medieval (s.XIV)\nPalau Borrull (s.XV)\nCarreró dels Jueus (s.XIV)\nPalau de la Cort Nova (s.XV)\nPlaça Major – Font de l'Àngel (s.XIII - s.XVIII)\nFont de la Mare de Déu (s.XVII)\nTorre Cantacorbs – Portal de Morella (s.XIV)\nEsglésia de Sant Pere (s.XIII – s.XVIII)\nLes Presons (Masmorres Medievals, s.XIII - s.XV)\nEsglésia i Convent de les Monges Agustines (s.XVI – s.XVIII)\nPalau del Marquès de Villores (s.XVI)\nErmita de la Mare de Déu dels Àngels (s.XVI – s.XVIII)\nCuina ecològica i monacal: Farga Restaurant - Ermita Mare de Déu dels Àngels 663 909 586. Hora: 20:30 h\nBar-restaurant força informal, a base d'entrepans molt variats: Ka Nostra 964 416 176\nCuina tradicional i casolana: La Perdi 964 416 082\nRestaurant tradicional: Montesa 964 416 000\nForn del poble: Forn Carrer Morella. 964 416 190 Ho anirem a cercar i esmorzarem al saló comunitari.\n4 pizzes d'escalivada i anxoves (8 racions cadascuna)\n3 pizza de pernil salat (8 racions cadascuna)\n3 pizza de formatges (8 racions cadascuna)\n1 pizza de tonyina (8 racions cadascuna)\n2 cóc de poma (8 racions cadascun)\n1 cóc de préssec (8 racions cadascun)\n6 pastissets de cabell d'àngel\nLa Cuina de Xus (paella i fideuada). Es passa a cercar a l'hora acordada. 610 139 080\nBones hores per als àpats\nDissabte a les 9, diumenge a partir de les 9.\nDissabte a 3/4 de 2, per a començar a menjar a les dues en punt. Diumenge a 2/4 de 3 (?)\nA 3/4 de 9, per a començar a menjar a les nou en punt.\nValoracions dels àpats\nL'ermita de la Mare de Déu dels Àngels és una gran troballa. L'entorn és fantàstic, i s'hi sopa molt bé.\nEl restaurant Montesa també és una troballa. Som els únics al saló, i ens atenen ràpid i bé. El menjar molt bo (uns calamars d'entrants molt ben presentats, i unes croquetes fantàstiques!)\nEl restaurant El Portal va súper lent atenent la taula més allunyada del fogar. Acabem a les tantes, després d'esperar i desesperar per als pops. Al final, però, estaven prou bons!\nA Ka Nostra les racions estaven força ben ajustades. Cada entrepà anava dividit en 3 trossets, per facilitar el tast. Estava comptat un entrepà per persona (nens inclosos), i només en va sobrar 1 i 1/3.\nCal ajustar millor la quantitat de menjar del Forn de pa del carrer de Morella. Un coc o pizza es divideix en 8 racions, com es veu a la foto de sota. Cada ració es divideix en 2 trossets per facilitar-ne el tast. L'any vinent caldria indicar quantes racions es volen (una ració=2 trossets de la foto)\nTrobada maig 2021\nDia: Trieu-lo ací https://framadate.org/NMSlL8pSm2sSpk6R\nQueda establerta per a dijous 6 de maig a les 19:30 h.\nProjecte dóna veu amb Òminum (Jordi)\nCorrector UI (Jordi)\nCorrector d'estil - situació (Jordi)\nTemes acordats / comentats\nAnoteu els acords\nTrobada febrer 2021\nDia: Trieu-lo ací https://framadate.org/ZPlcr2qcP1pUqdy6\nQueda establerta per a dijous 18 de febrer a les 19:00 h.\nEstat del diccionari de sinònims\n20.000 paraules llestes (abans 8.000)\nNomés falta el tema del femení\nPublicació cap a la setmana Santa\nParlar amb l'Adrià\nOn cal ajudar\nContacte amb Aina - següents passos\nTrobada gener 2021\nDia: Trieu-lo ací https://framadate.org/yCGGyK78EarM1LAT\nQueda establerta per a diumenge 10 de gener a les 17 h.\nSegüent passes de l'ultima reunió aquí\nLes llistes de subscriptors i la llei de protecció de dades (Josep M)\nTermes legals (Jordi Mas)\nQuin és l'estat de la col·laboració amb l'advocat?\nTermes d'ús dels nostres serveis (p. ex. traducció API)\nProposta d'articles i primer article (Jordi Mas)\nContacte amb el BSC\nToni: Preparà el correu, ja que té vacances\nSegurament cap a Setmana Santa estarà llest\nCaldrà fer nova versió per LOO\nRedissenyar la part d'aparells\nEnfocament a marques (ara mateix està en un document) per després migrar-ho a WP com a pàgina\nColumna amb els que no tenen support\nProposta per refer l’editor del corrector\nNo s'ha pogut avançar\nProposta de millorar la web\nDesprés de parlar-ho amb en Miquel i Xavi, només paga la pena amb l'editor i repensar els menús\nS'acorda rediregir a partir de dimarts\nAmb Firefox hi ha un problema de certificats (en Toni ho mirarà)\nAquest problema passa en altres Openoffice.cat, LibreOffice.cat\nSupport legal (Josep Matas)\nEn Beny està certificat\nFocalitzat amb l'ús de dades\nEn Beny compartirà les coses que ha vist\nEs farà una reunió de prospecció amb el bufet per entendre línees de col·laboració\nLlistes de correus per a premsa i subscriptors de notícies\nEn Josep M. enviarà un text de model al Fòrum intern, per a revisar-lo i enviar-lo als 400 subscriptors actuals de la llista de premsa. D'aquí 24 hores s'enviarà aquest text als 400 des de premsa@softcatala.org, i es donarà d'alta manual als que responguin\nEn Jordi Mallach prepararà un full de ruta dels passos a seguir per a crear llistes automatitzades de correu-e, on els subscriptors puguin rebre notícies.


Wuzhen Town Story Inn Jiaxing Xina - Ofertes d'hotels amb els MILLORS DESCOMPTES EN LÍNIA\nVeure tots els 690 allotjaments a Jiaxing.\nWuzhen Town Story Inn\nNo.70 Baota Si,Guanhou Street, Tongxiang, Jiaxing, Xina, 314501 - Veure al mapa\nConstruit a l'any 2012, Wuzhen Town Story Inn és un extra de distinció per a Jiaxing i una el·lecció intel·ligent per als viatgers. Tota l'emoció del centre de la ciutat és només a 1.4 Km. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Wuzhen Town Story Inn asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, Zones públiques amb Wi-Fi, servei d'habitacions, habitació familiar, visites turístiques.\nEntri en una de les 11 habitacions i escapi de l'estrès del dia amb una ampla gama de comoditats com televisió de pantalla plana, accés a internet (sense fils), connexió sense fils a internet (cortesia), aire condicionat, escriptori. A més, l'oci que l'hotel ofereix assegurarà que tengui molt a fer durant el dia. Wuzhen Town Story Inn és la vostra destinació si buscau allotjament de qualitat a Jiaxing.\nAllotjaments a Jiaxing


Caixa Popular col·labora per promocionar el Centenari del Castell d’Alaquàs – Castell d'Alaquàs\nL’entitat financera valenciana aportarà 30.000 euros per a la realització d’activitats durant la commemoració del centenari del Castell d’Alaquàs com a monument històric.\nCaixa Popular i l’Ajuntament d’Alaquàs han signat un nou conveni de col·laboració amb el qual l’entitat financera es compromet a recolzar amb un import de 30.000 euros les activitats culturals, actuals i futures, que es desenvolupen amb motiu de la celebració del Centenari de la Declaració del Castell com a Monument Històric Artístic Nacional.\nDurant la signatura de l’acord van estar presents l’Alcaldessa d’Alaquàs, Elvira García Campos, el Director General de Caixa Popular, Rosendo Ortí López, Francisco Montesa Chust, Director de zona i Pep Conca, Director de la sucursal Caixa Popular a Alaquàs.\nAmb la signatura d’aquest acord que es perllongarà fins 2019, l’entitat bancària valenciana materialitza el seu compromís amb la dinamització de les activitats socials culturals que es duen a terme al municipi.\nCaixa Popular és una empresa cooperativa valenciana de servicis, financers i d’altres pròxims, amb vocació social i molt lligada a Alaquàs, on va nàixer en 1978. No és la primera vegada que l’entitat bancaria du a terme iniciatives similars, al febrer passat Caixa Popular va contribuir amb les ajudes als Projectes Interassociatius de la comarca. Una aposta per a afavorir la participació ciutadana i enfortir el teixit social, amb projectes de desenvolupament cultural, social i educatiu.


Beca “Campus Científicos de Verano 2018” | INS Gabriel Ferrater i Soler\nMaria Ramos, alumna de 2n de Batxillerat Internacional, ha participat durant l’estiu en el programa «Campus Científicos de Verano» promogut pel Ministerio de Educación, Cultura y Deporte i la Fundación Española para la Ciencia y la Tecnología. Aquest programa s’ofereix, en funció de la nota mitjana del curs anterior, als alumnes de 4t d’ESO i 1r de Batxillerat. Gràcies a la beca concedida, la Maria ha participat en un programa agroalimentari al Campus d’Hidranatura, de l’1 al 8 de juliol, a la Universitat d’Extremadura.\nHi va haver durant sis dies classes pràctiques i teòriques, amb moltes activitats, com analitzar la composició química d’aliments, visitar granges i explotacions agrícoles i estudiar diferents processos alimentaris. Però no tot va ser ciència, ja que les activitats, jocs i excursions per les tardes van permetre als participats descobrir Extremadura, viure noves experiències, conèixer molta gent interessada en la ciència i guanyar molts i bons amics.


Noja instala dos nuevas paradas de autobús en su proyecto de mejora del transporte - Noticias de Cantabria\nInicioOrienteNoja instala dos nuevas paradas de autobús en su proyecto de mejora del transporte\n8 junio, 2019 Oriente\nComo ha explicado en un comunicado la concejala de Educación y Participación Ciudadana en funciones, Rocío Gándara, el objetivo es «lograr que nuestros niños y niñas puedan moverse con seguridad y comodidad por las calles de nuestra Villa», y que «los padres puedan mejorar la conciliación familiar y laboral». Además, ha matizado que «el diseño de estas paradas está pensado para evitar en la medida de lo posible que los usuarios tengan que soportar lluvia o viento, principalmente en invierno». «Esta iniciativa parte de las reivindicaciones de nuestros jóvenes y de las necesidades de nuestros vecinos», ha valorado el alcalde en funciones, Miguel Ángel Ruiz Lavín, algo que considera es la «esencia de la gestión municipal de este equipo de Gobierno». En este sentido, ha subrayado que las nuevas paradas son «parte de un proyecto más amplio que tiene como objetivo mejorar la movilidad en nuestra Villa e impulsar el uso del transporte público como parte de la estrategia de conservación del Medio Ambiente».\nEl regidor en funciones ha revelado también que a las dos nuevas paradas en la Villa se sumará una tercera a la entrada del municipio, concretamente en la Avenida de Santander (CA-147), que prestará servicio al transporte autonómico y será impulsada por el Gobierno de Cantabria, al que Ruiz Lavín ha agradecido su «compromiso con los vecinos y con la mejora de las comunicaciones por carretera de Noja».\nAsimismo, el regionalista ha avanzado que el Plan Municipal integral de transportes en la Villa se completará con una futura estación de autobuses que será «punto de encuentro de diferentes líneas que concurren en Noja» y hará las veces de «lanzadera para vecinos y visitantes, evitando así el uso del transporte privado y contribuyendo a reducir la contaminación en nuestro entorno».


Antigues terrasses de cultiu - El Clot de Galvany\nNormativa i senyals\nDies i horaris hàbils\nQue vore en El Clot\nForests i llomes\nPlatges i Fons marins\nAntigues terrasses de cultiu\nEstes àrees s’utilitzaven antigament com a terrenys de cultius, bàsicament de secà, localitzades tant en les parts planes com en algunes vessants, on destaca la presència de l’arquitectura en pedra seca: murets de les antigues terrasses, a més d’alguns altres elements com ara séquies destinades a la gestió de l’aigua de reg en les zones més pròximes a l’Aula de la Natura. El sòl en estes zones és més profund i un poc més ric en matèria orgànica, modificat per l’home en estar sotmés al cultiu.\nLa vegetació predominant en les parts més baixes d’estos herbassars seminaturals calcaris és principalment halonitròfila (de sòls salins i amb matèria orgànica), com bufalagues, soses barrelleres, salat blanc i plantes suculentes com l’herba gelada.\nLes espècies conreades que encara es conserven són garrofers i oliveres (moltes d’elles centenàries) i algun magraner; i en àrees pròximes a les dunes també poden observar-se figueres.\nEn este ecosistema és freqüent vore conills, llebres i eriçons. No tan freqüent, però sí possible, és detectar la presència de raboses.\nEls antics conreus deixaren algunes soques on viu gran nombre d’invertebrats, al seu torn aliment de picots verds, paputs, abellerols i ocells insectívors.\nLa llavor del garrofer, un dels arbres més freqüents en el paisatge de cultius abandonats del paratge, es denomina quirat, procedent del grec keration (garrofer). Estes llavors eren usades en l’antiguitat per a pesar joies i gemmes gràcies a la uniformitat de pes entre llavors. Quan els àrabs adoptaren esta unitat de massa es deformà a quirat i en espanyol en adoptar-la es deformà a quilate.


El ple de les dedicacions confirma el trencament del PP de Figueres - Empordà\nEl ple de les dedicacions confirma el trencament del PP de Figueres\nLa portaveu Olmedo ha votat en contra del govern mentre que Borrego l'hi ha donat suport\nEMPORDA.INFO 16.07.2015 | 22:27\nDiego Borrego (PP) ha votat a favor del govern. EMPORDA.INFO\nL'equip de Govern de Figueres, format pels set regidors de CDC i UDC i els tres del PSC, ha pogut aprovar la seva proposta de dedicacions exclusives i parcials per al present mandat durant la sessió extraordinària d'aquest dijous.\nL'absència inesperada del regidor de Compromís Xavier Monfort, per un tema personal justificat, hauria facilitat l'aprovació del govern però després d'un tens debat amb els diferents grups de l'oposició, les seves propostes han comptat amb el suport del regidor popular Diego Borrego, mentre que la portaveu del PP, Maria Àngels Olmedo ha acabat votant en contra malgrat haver anunciat la seva abstenció.\nAquesta disparitat de criteris ha confirmat el trencament del grup popular, que a les passades eleccions municipals va perdre un dels tres regidors que tenia.\nEl nou goern de Figueres passa a tenir tres regidors amb dedicació exclusiva -Francesc Cruanyes i Jordi Masquef de CDC, i Alfons Martínez Puig, del PSC- i tres de parcials -Quim Felip i Mar Casas, de CDC, i César Berranechea del PSC.\nDurant la sessió, la CUP i ERc s'han mostrat especialment crítics amb les noves retribucions i dedicacions municipals. Ciutadans també s'hi ha oposat. L'alcaldessa, Marta Felip, ha arribat a proposar una esmena per canviar la seva dedicació a la Diputació per la de l'Ajuntament. La seva iniciativa ha estat frenada des de dins mateix de l'equip de Govern, donat que el portaveu d'Unió, Manel Toro, no ha amagat la seva disconformitat amb l'esmena.\nCompromís Xavier Monfort\nPP de Figueres


Menorca i Eivissa: dos models cara a cara (Aleix Calveras)\n4 min. 17/05/2019 20:25\nSovint, a la premsa, en les notícies econòmiques (turístiques), Menorca queda malparada quan la comparen amb Eivissa (i també Mallorca): menys creixement econòmic, del PIB, de nombre de turistes, d’ocupació, i fins i tot, del PIB per càpita. Això, és clar, semblaria reivindicar el model eivissenc enfront del menorquí. És així realment? Una anàlisi pausada i rigorosa de les dades econòmiques (i d’altres) permet sostenir aquesta conclusió? I, qualsevol que sigui la resposta a la pregunta, a què es deu el diferent model econòmic i turístic que Menorca i Eivissa semblen tenir?\nEl llibre 'Menorca i Eivissa. Dues illes, dos relats històrics i econòmics', dels autors López Casasnovas i Casanovas Camps, publicat recentment, precisament respon a ambdues qüestions. Es tracta d’una lectura absolutament recomanable per a tots els interessats en la història econòmica de Menorca i Eivissa; però també per a aquells que vulguin reflexionar sobre què vol dir un o altre model econòmic i turístic, conceptes repetits tan sovint, que el llibre ajuda a omplir de contingut, també mirant-s’ho des de, i pensant en, Mallorca. És un llibre breu i clar que, a més, conté un prefaci i un epíleg que per si sols ja són de gran interès.\nPersonalment, m’ha interessat més el relat historicoeconòmic de com dues illes en certs aspectes tan semblants han evolucionat els darrers segles de manera diversa, fins a arribar a la situació actual. L’anàlisi comparada té en compte la manera en la qual la diferent geografia (territori més pla a Menorca, el port natural de Maó, la salinera d’Eivissa, etc.), diferents institucions (la dominació anglesa de Menorca...) i d’altres factors influeixen en un major desenvolupament econòmic i industrial de Menorca al llarg dels segles. Menys detallada em sembla l’explicació del llibre del perquè Eivissa decideix apostar en major mesura per l’activitat econòmica lligada al turisme quan això esdevé possible. Si ho he entès bé, el major desenvolupament econòmic i industrial (i cultural) menorquí implicaria que per al capital menorquí hi ha alternatives més valuoses que dedicar-se al turisme, reduint-ne per tant els incentius a invertir-hi en la mateixa mesura que a Eivissa.\nLa part dedicada a comparar l’èxit dels dos models econòmics m’ha semblat més previsible, però no per això mancada d’interès. El llibre conté un epíleg de l’economista català Miquel Puig que anteriorment (incitat, com ell indica, pel mateix López Casasnovas) ja havia dut a terme aquesta comparativa entre totes dues illes per a reflexionar sobre la bondat del model econòmic a les Balears i a tot Espanya. Anant a l’arrel de quin model és millor, és obvi que la resposta no ens la donarà el creixement ni del PIB ni del nombre de turistes. En canvi, el PIB per càpita sí que és una primera aproximació al benestar de la gent d’un territori; però no és més que això, una aproximació imperfecta, i no només perquè no tingui en compte els nivells de desigualtat que pugui haver-hi al territori en qüestió. El PIB per càpita no mesura correctament de quina manera aquest s’ha obtingut, potser sobreexplotant l’entorn natural i, per tant, a costa del patrimoni de les generacions actuals i futures. El PIB per càpita tampoc mesura diferències en la renda disponible, ni es pot calcular a Espanya en paritat de poder adquisitiu. Ni té en compte que, probablement, bona part del PIB per càpita se’n va en forma de remeses, ja que bona part dels treballadors ho són de temporada. Per tot això, i tot i que efectivament el PIB per càpita eivissenc és aparentment força major que el menorquí, en Casasnovas i en Casanovas consideren superior el model menorquí: amb una anàlisi rigorosa i detallada, la suposada diferència en el PIB per càpita seria petita i, a més, seria a costa de malmetre el patrimoni natural, amb les corresponents conseqüències ara i amb vista al futur.\nNo pretenc haver fet justícia al llibre; simplement en vull motivar la lectura, també als mallorquins amb ganes de pensar quin model convé a la seva illa, si és que encara hi som a temps. Tal com diu Miquel Puig a l’epíleg, és un llibre de dos menorquins amb una tesi clara, la de la conveniència de preservar el model menorquí enfront dels cants de sirena d’un major desenvolupament turístic. És bo tenir una tesi; però també és cert que els apriorismes de vegades esbiaixen els resultats de la nostra anàlisi. Per això seria interessant una anàlisi des d’Eivissa, potser defensant la conveniència del seu model: algú s’hi anima?\nL’Institut Balear de la Dona, un organisme imprescindible


Notícies > URBANISTES INTERNACIONALS PROPOSEN ACONDICIONAR EL CENTRE HISTÒRIC DE LLORET COM ATRACTIU RESIDENCIAL I TURÍSTIC\nAvui s’han presentat les conclusions del Seminari Internacional d’Urbanisme de Lloret de Mar, una trobada d’experts en urbanisme i arquitectura que va tenir lloc del 9 al 16 de gener de 2016 a Lloret de Mar. El seminari, organitzat pel Grup de Treball, format per l’Ajuntament de Lloret de Mar, la Generalitat de Catalunya i la Mesa Empresarial de Turisme, va comptar amb la participació de sis especialistes internacionals de l’associació Habitat Professionals Forum (HPF), vinculada a les Nacions Unides, i cinc estudiants del sector.\nD’entre tots els projectes proposats, destaca la proposta d’impulsar el centre històric com a nucli de Lloret de Mar per tal d’aconseguir els objectius següents a curt i mitjà termini: impulsar l’ús mixt resident i turista sense molèsties mútues, atreure residents, pensions i hotels petits; millorar l’espai públic i crear espais nous per a millorar la qualitat de vida tenint en compte criteris de sostenibilitat; fer-lo accessible als vianants i als ciclistes; i per últim, la creació d’aparcament i la millora de l’accessibilitat.\nDurant la presentació s’han contemplat tres línies d’acció principal: la diversificació de la base econòmica, el treball del medi urbà i l’anàlisi d’infraestructures i mobilitat, i per últim, el desenvolupament l’estructura turística existent. Aquestes tres línies consideren, entre d’altres, aspectes com la regeneració urbana, la connectivitat, la indústria cultural, el turisme esportiu i d’interior i la sostenibilitat. Dins del desenvolupament urbà, es troben 5 projectes destacats: el desenvolupament del centre històric, la creació d’una rambla de Lloret, la ordenació de les entrades i sortides el municipi, la unificació dels camins de ronda de Blanes a Tossa i l’explotació turística de l’entorn natural.\nLa presentació ha comptat amb la presència d’Ismael Fernández, President d’HPF, Carme Rubió, Subdirectora General de Programació Turística Generalitat de Catalunya, Josep Maria Molist, President de la Mesa Empresarial Lloret de Mar, Jaume Dulsat, Alcalde de Lloret de Mar, Jordi Orobitg, regidor del Pla Operatiu de la destinació turística Lloret de Mar i Joan Gou, regidor de Turisme.\nEl treball dels experts presentat avui, creat a partir de diverses activitats i 10 reunions amb tècnics municipals, empresaris, polítics i representants veïnals del municipi, es pot trobar en un document de conclusions estratègiques que es farà públic durant aquesta setmana que es farà arribar a diversos professionals mundials del sector com a estudi de referència. La presentació s’ha dut a terme la mateixa setmana que el municipi acull la segona edició del Foro Excelencia Lloret, amb més de 130 ponents mundials.\nUna setmana d’investigació a Lloret de Mar\nEls sis urbanistes van estar realitzant l’estudi a escala regional -contemplant la zona de Costa Brava Sud i les zones d’interior de les comarques que la conformen-, i a escala local, concretament en el municipi de Lloret de Mar. El Seminari Internacional d’Urbanisme ha estat una de les accions prioritàries fixades pel Grup de Treball -format per l’Ajuntament de Lloret de Mar, la Generalitat de Catalunya i la Mesa Empresarial de Turisme de Lloret de Mar- dins del Pla Operatiu per a la reconversió turística de la destinació de Lloret de Mar. Per aquest motiu, els membres del Grup de Treball han estat en contacte permanent diari durant els 8 dies que ha durat el seminari.\nEl seminari va comptar amb el treball dels següents urbanistes internacionals: Desiree Martínez, arquitecta i paisatgista, presidenta de la Federació Internacional d’Arquitectes Paisatgistes (IFLA); Amos Brandeis, arquitecte especialitzat en urbanisme, és propietari imanager de l’empresaRestoration Planning,des d’on treballa en diversos projectes d’urbanisme internacionals; César Augusto, enginyer civil i doctorat en econòmiques, consultor i professor en diverses universitats com la National University of Colombia; Manfred Schrenk, urbanista amb més de 20 anys d’experiència, consultor i investigador de projectes des de l’empresa CORP (Competence Center of Urban and Regional Planning); Natasha Atanasova,enginyera ambiental, actualment professora a la Universitat de Girona al Laboratori d’Enginyeria Química i Ambiental (LEQUIA) i cofundadora del programa Tecniospring, i Peter Bassin, arquitecte graduat a Harvard University i project manager a l’Institut d’Urbanisme de Ljubljana.\nEl seminari també va comptar amb el treball de cinc estudiants d’urbanisme, juntament amb tres persones d’HPF i la col·laboració de l’Associació Espanyola de tècnics urbanistes (AETU), que té la seu a Barcelona.


Un espectacle de la Coral Maristes omple la parròquia de la Sagrada Família | Bisbat de Lleida\nUn espectacle de la Coral Maristes omple la parròquia de la Sagrada Família\nLa parròquia de la Sagrada Família de Lleida es va omplir el passat diumenge 11 de març per escoltar un concert de la Coral Maristes Montserrat en el qual a la part final es va poder veure el resultat d’un taller de tot el cap de setmana a càrrec de la directora finlandesa Sanna Valvanne.\nEl públic va fer una aportació voluntària per la Fundació Vicente Ferrer i en total es van recaptar 1.200 euros que es destinaran a un projecte d’habitatges per a persones de pobresa extrema de la Índia.\nVa ser un viatge per diferents estils i països del món en el qual el moviment i la interpretació van tenir un paper destacat. Onze peces que van animar al públic, les sis primeres sota la batuta de Gerard Riu i que formen part del repertori; i les altres cinc, dirigides per Sanna Valvanne i que ens va transportar des de Lapònia, passant per Finlàndia, Nova Zelanda o Sud-àfrica.\nLa cançó final, també va comptar amb la participació de fills i néts de cantaires, així com membres de la Coral Shalom que havien cantat aquesta cançó el passat estiu a França al certamen de l’Europa Cantat Junior.


El mercat 'Saint Charles' podria ser el líder europeu del mercat bio a l'engròs - VilaWeb\nEl mercat ‘Saint Charles’ podria ser el líder europeu del mercat bio a l’engròs\nA Saint Charles, hi ha 6 empreses dedicades al mercat de productes d'agricultura biològica.\nEl mercat internacional de ‘Saint Charles’ de Perpinyà, s’ha convertit en la principal zona de venta (no als particulars) de productes biològics a l’engròs, tant de productes de l’estat francès com de l’estat espanyol.\nA Saint Charles (Sant Carles), hi ha 6 empreses que només comercialitzen productes de l’agricultura biològica. Això fa que en vista del dinamisme d’aquest sector podria convertir-se, en els pròxim mesos, en el líder europeu del sector.\nTambé assenyalen que, la dinàmica de les exportacions i el tràfic de la plataforma d’explosió dels llegums tenen una nova conseqüència: les empreses de condicionament i de distribució comencen a necessitar més lloc dins del mercat Saint Charles. Així, enguany, es compta amb tanta superfície comercial a l’interior com fora de la plataforma. Per això, han començat les discussions entre els diferents actors econòmics i institucionals per permetre adquirir nous terrenys a la zona, i així fer-la més gran.


Dispositiu especial de Trànsit per l’operació tornada de vacances | Diari Maresme\nDispositiu especial de Trànsit per l’operació tornada de vacances\nPer Redacció , a Societat 30 d'ag. de 2008\nEl Servei Català de Trànsit (SCT) ha establert un seguit de mesures\nespecials de circulació a les comarques catalanes amb motiu de\nl’operació tornada de les vacances d’estiu. Segons les previsions, el\ndia més conflictiu serà aquest diumenge 30 d’agost, des de les 3 de la\ntarda a les 10 de la nit.\nEl Servei Català de Trànsit (SCT) ha establert un seguit de mesures especials de circulació a les comarques catalanes amb motiu de l’operació tornada de les vacances d’estiu. Segons les previsions, el dia més conflictiu serà aquest diumenge 30 d’agost, des de les 3 de la tarda a les 10 de la nit.\nCongestions de trànsit\nTrànsit preveu que hi haurà problemes en diversos trams de les carreteres a les comarques de Barcelona i Girona, encara que confia que no hi hagi col·lapses.\nA la comarca del Maresme, podria haver congestions a l’Autopista del Maresme o C-32/C31. Previsiblement, el tram maresmenc que es podria complicar més es troba entre el peatge d’Arenys de Mar i el peatge de Vilassar. El SCT habilitarà aquest diumenge en aquesta zona, com a diverses carreteres d’arreu de Catalunya, un carril addicional a partir de les 3 de la tarda, amb l’objectiu d’incrementar la seva capacitat viària durant l’operació retorn.


Quin pardal!: 15,15 €\nInicio » Libros » Quin pardal!\nEn Climent és un nen curiós i espavilat que esdevé un mar de dubtes el dia que la seva veïna se’l queda mirant fixament i li diu: «Ai, quina cara de pardal que tens!». Què ha volgut dir la senyora Fenollosa? Que sembla un ocell? Llavors, podrà volar? Resoldre aquest misteri requerirà tot el seu enginy...


Janet Sanz: “No farem un ‘pelotazo’ a les Tres Xemeneies del Paral·lel”\nEl govern municipal detalla al plenari que demana a la propietat contrapartides com habitatge i cultura\nLes Tres Xemeneies del Paral·lel segueixen a l’espera d’un acord entre Ajuntament i propietat –el fons Conren Tramway– per desencallar d’aquest futur del gran bloc d’oficines abandonat. L’inversor privat vol una requalificació dels terrenys que li permetria treure un gran rèdit a la compra d’aquest immoble a preu de saldo, una decisió urbanística a la que el govern d’Ada Colau lentament ha anat accedint –després del rebuig inicial– sempre que el titular accepti fer importants contrapartides per la ciutat. El canvi d’actitud li ha costat ja dures crítiques d’entitats veïnals del Poble Sec, que temen una operació especulativa amb aval municipal.\nLa tinenta d’alcaldia Janet Sanz (BComú), preguntada per la regidora Eva Parera (BpC), ha promès aquest divendres al plenari que no hi hauria requalificació si la propietat no cedia en les contraprestacions. “No farem un ‘pelotazo’ a les Tres Xemeneies”, ha dit la regidora, en una proclama que pot resultar delicada a l’hemeroteca segons com acabi l’espai. Ara bé, no ha detallat de forma rellevant què demana l’Ajuntament a Conren Tramway en el marc de les negociacions, ni tampoc cap calendari.\nL’acord assolit amb la mateixa empresa per transformar el gran solar de la Mercedes Benz del Bon Pastor –també amb una requalificació– havien disparat els rumors d’un pacte imminent al Paral·lel, que de moment no s’hauria produït. Ha citat, genèricament, diversos “principis que ha d’incloure qualsevol transformació d’aquest àmbit”, com una millora de la convivència al parc –ara molt degradat–, reactivar econòmicament el Paral·lel, generar habitatge assequible al Poble Sec i “més cultura”.\nHa reconegut que actualment hi ha “una situació problemàtica” a l’entorn de les Tres Xemeneies però ha insistit que no hi haurà requalificació sense “un retorn claríssim”. Ha defensat que l’executiu té experiència en negociacions similars “com l’Espai Barça, la Sagrada Família o la mateixa Mercedes Benz”. Eva Parera li ha recriminat l’escassa concreció i ha donat per fet que en realitat amaga que el futur de l’immoble està “paralitzat”. “Vostè no em contesta, entenc que això està aturat i seguirà aturat”, ha lamentat.\nCOLAU,FORA JA!!! maig 01, 2021 | 08:15\nVALLCARCA CONTINUA ATURADA des del 1976. Colau, la nova Porcioles PRO-OKUPES, nomes treballa contra la gent. Impedeix la creació de multitud d'habitatges, principalment socials a Vallcarca. Amb COLAU, tot aturar i cap habitatge social. VOLEM UNA ALCALDESSA, NO UN PARASIT ENTERRAMORTS


Espanya registra 10.598 nous positius de coronavirus i 99 defuncions més en les darreres 24 hores | ACN\nEs torna a acostar a la situació de risc extrem\nper Alejandro Cañete 16/04/2021 18:41h\nEspanya ha tancat una altra setmana de pandèmia on, malgrat que la situació no està com en els pitjors moments de l'última onada, les xifres de contagis o incidència no permeten encara confiar-se. L'actualització d'aquest divendres recull un dia més, i van tres seguits, una pujada de la incidència acumulada i un nombre de casos propers als 10.000.\nConcretament, les comunitats autònomes han confirmat a Sanitat 10.598 casos nous, que s'han sumat al total i suposen una pujada respecte als 9.663 d'ahir. El nombre de positius confirmats a Espanya, sigui a través d'una prova PCR o un test d'antígens, des de l'inici de la pandèmia ascendeix a 3.407.283. De tots ells, 5.091 s'han confirmat en les últimes 24 hores.\nLa incidència acumulada s'ha incrementat en gairebé 10 punts i està una mica més a prop de deixar a tot Espanya en risc extrem. Avui aquest indicador s'ha situat en els 213,05 casos per cada 100.000 habitants a 14 dies, amb diverses comunitats molt per sobre. Les comunitats que tenen ara mateix una major incidència acumulada són: Melilla (531,72), Ceuta (488,1), Navarra (443,44) i País Basc (375,23). A la banda contrària, País Valencià (36,24) i Balears (59,75) segueixen amb la incidència acumulada més baixa.\nEls morts baixen dels 100 diaris\nPel que fa a les xifres de morts per Covid-19 a Espanya, se segueix encara lluny dels pics de les anteriors onades, però per un dia no s'ha superat la centena de morts diaris. Han perdut la vida a les últimes hores un total de 99 persones per coronavirus a Espanya, per les 126 del dia anterior.\nSegons les dades consolidades per Sanitat, fins a les 14 hores d'aquest 16 d'abril, a Espanya han perdut la vida oficialment 76.981 persones després d'haver-se contagiat de coronavirus i haver estat confirmat el seu positiu amb una PCR o un test d'antígens. Dins d'aquesta xifra també es recullen els morts en la primera onada a qui no se'ls va poder fer un test, però que presentaven un diagnòstic clínic compatible. En els últims set dies haurien mort un total de 285 persones contagiades de coronavirus al nostre país.\nLa situació actual als hospitals espanyols\nL'estat dels hospitals espanyols, segons les dades de Sanitat, segueixen mostrant una certa estabilització. Actualment, hi ha 9.788 persones hospitalitzades per Covid-19 a tot l'estat, que significa que ocupen un 7,79% dels llits disponibles en centres públics i privats. Aquest dijous hi havia 9.724 persones ingressades i el 7,76% de llits ocupats.\nD'altra banda, pel que fa a l'estat de les unitats de cures intensives (UCI), de mitjana estan ocupades a Espanya el 21,71% de les seves places per pacients Covid, sent un total de 2.180 malalts greus que estan a les UCI espanyoles. Suposa un increment després dels 2.143 ingressats i el 21,39% de llits UCI ocupades que s'havia comunicat fins a les tres de la tarda d'aquest dijous. En les últimes hores hi ha hagut 1.056 altes i 1.161 ingressos de pacients Covid.\nSobre el nombre de proves PCR i test d'antígens que es fan i donen positiu, la xifra segueix estable respecte a dies anteriors, però amb una tendència a l'alça de la positivitat. Entre el 5 i el 12 d'abril es van fer 555.224 PCR i 291.326 tests d'antígens sumant un total de 846.460. De totes elles, el 7,82% van donar positiu. Les xifres també seguien creixent l'últim dia amb dades, el 13 d'abril. Llavors es van fer 99.547 proves PCR i 47.598 tests d'antígens per un total de 147.145 que van donar un 7,27% de positius.\nSanitat ha actualitzat també avui les dades sobre vacunació a Espanya. S'han rebut un total de 13.599.605 de les que s'han posat 12.330.755, incloent-hi els 3.328.701 que han rebut ja la pauta completa.\nJa pots demanar el complement de pensió de 378 euros: Com fer-ho\nRocío Flores, en directe a Telecinco: «No has perdut els teus fills, agafa el telèfon»


Castellers de Berga | Els Castellers de Berga ens superem a Tarragona\n07 oct. 2018 Els Castellers de Berga ens superem a Tarragona\nDissabte 6 d’octubre de 2018, participaven a aquesta jornada del concurs 19 colles castelleres: les classificades entre la posició 13 i la 30 durant l’últim any. Amb l’actuació a la TAP, els de Berga ens vam classificar 10ens amb la mateixa puntuació que els 9ens. Avui es disputa la jornada de diumenge amb les 12 colles capdavanteres, també a la TAP. Cal destacar que, de les 31 colles que participen al concurs a Tarragona, els Castellers de Berga som la colla de més recent creació.\nVam començar la nostra participació al concurs descarregant el 7 de 7, un castell ample amb molts castellers al tronc, que ja havíem descarregat altres vegades. En segona ronda, arribava el plat fort: el 4 de 8. El castell no presentava bones mides i es va decidir demuntar-lo. A la tercera ronda, sí: 4 de 8 descarregat, el segon “carro gros” de la nostra història descarregat. El primer 4 de 8 el vam carregar a la mateixa Tarraco Arena Plaça, al concurs de fa 2 anys. En quarta roda, intent desmuntat del 2 de 7. Ï, en cinquena roda, vam descarregar el quart 2 de 7 d’aquesta temporada.\nEls Moixiganguers d’Igualada, empatats a punts amb els Xiquets de Reus, van quedar en primera posició en el concurs de dissabte fent la seva millor actuació de la història i descarregant per primera vegada el 3 de 9 amb folre. També destaca el primer 2 de 7 descarregat per la Colla Jove de Barcelona.\nEls Castellers de Berga encarem un mes d’octubre intens: el 13 d’octubre actuem a Sabadell, el 20 actuació a Berga i final de temporada a Mallorca el cap de setmana del 27 i 28 d’octubre


Exposició 'Els barris de barraques de Montjuïc, Sants i les Corts' | favb.cat\nInici » Exposició 'Els barris de barraques de Montjuïc, Sants i les Corts'\nExposició 'Els barris de barraques de Montjuïc, Sants i les Corts'\nAquest dijous 20 d’abril a les 19 hores s’inaugura a la sala polivalent Anselm Cartañà de la seu del Districte Sants-Montjuïc l'exposició Els barris de barraques de Montjuïc, Sants i les Corts. Aquesta exposició, que té un caràcter itinerant, s’emmarca dins el programa que la Comissió ciutadana per a la recuperació de la memòria dels barris de barraques de Barcelona ha anat desenvolupant des de 2011 amb tot un seguit d’accions, fonamentalment la col·locació de plaques commemoratives als punts on havien estat ubicats el nuclis de barraques més importants en homenatge als seus veïns.\nL’exposició que ara es presenta enllaça amb la commemoració del 50 aniversari de la creació de polígons d’habitatges o unitats veïnals d’absorció (UVA), de Sant Cosme i Sant Damià del Prat, el de Camps Blancs a Sant Boi i Pomar a Badalona, on van anar a residir molts dels veïns que havien viscut a Montjuïc, Sants i les Corts.\nJuntament amb la Comissió han treballat en el disseny i la producció, el Centre d'Estudis de Montjuïc i l'Arxiu del Districte Sants-Montjuïc, amb la col·laboració del Grup de Treball de Memòria Històrica de Districte Sants-Montjuïc.\nPer la preparació de la mostra i de les activitats que es faran en el seu decurs s'ha comptat amb la col·laboració desinteressada de molts veïns. Amb tot això s’han pogut programar taules rodones i passejades pels diferents indrets de Montjuïc, que permetran reconstruir l’escenografia i la vida a aquest barris informals. Un dels objectius principals és mostrar com els seus habitants es van saber organitzar per aconseguir una millora social i cultural, creant centres culturals-recreatius, agrupaments d'escoltisme i equips esportius.\nCarrer de la Creu Coberta, 194


El període de proves de l'illa de vianants s'allarga fins al dia 1 de febrer\n14 de novembre de 2019 - L'alcalde d'Olesa de Montserrat, Miquel Riera, ha explicat que el funcionament de l'illa de vianants del Nucli Antic es posposa fins a l'1 de febrer per tal de donar més temps a la ciutadania a registrar les matrícules...\nERC guanya a Olesa les eleccions generals del 10N\n11 de novembre de 2019 - ERC ha estat la força més votada a Olesa de Montserrat amb un total de 3.053 vots, seguida pel PSC amb 2.583.vots, En Comú Podem amb 2.053 vots. JxC ha aconseguit la quarta posició a Ciutadans que és una de les formacions...\n28 d'octubre de 2019 - L’Agència de Salut Pública de Catalunya impulsa cada any una campanya de vacunació antigripal estacional, que s’adreça especialment a les persones que tenen un alt risc de complicacions si pateixen la grip i també...\n15 de juny de 2019 - Miquel Riera Rey ja és des d’aquest dissabte al migdia nou alcalde d’Olesa de Montserrat. El candidat del Bloc Olesà ha estat escollit com a màxima autoritat local en un Ple Extraordinari de l’Ajuntament d’Olesa...\nAprovat, amb crítiques de l'oposició, el nou Pla Local de Joventut d’Olesa de Montserrat\n1 de març de 2019 - Aprovat el nou Pla Local de Joventut d’Olesa de Montserrat que estarà operatiu fins el 2022 amb els vots favorables de l’equip de govern del Bloc Olesà i del grup municipal de PdeCat-Demòcrates. ERC i PP s’hi van...\nCiutadans anuncia que es presentarà a les eleccions municipals a Olesa\n25 de gener de 2019 - Segons el coordinador del partit taronja a Olesa, la decisió s’ha pres perquè s'ha comprovat que hi ha "molta gent" que recolzaria la formació a les eleccions municipals.\nINTERACTIU: Olesa, en blanc i negre: com era el nostre municipi ara fa uns anys?\n21 de desembre de 2018 - Cada divendres, Olesa Ràdio consulta el fons fotogràfic de l'Arxiu Històric Municipal d'Olesa de Montserrat per descobrir com eren els nostres carrers, places i paisatges ara fa uns quants anys. Com era ara fa cinquanta...\nL’Ajuntament d’Olesa reubicarà el mobiliari urbà de la Plaça de les Fonts a la tardor\n30 de juliol de 2018 - Pel regidor d'Obres i Edificació, Miquel Riera, la disposició actual dels diversos elements com bancs, papereres o torretes, converteixen la Plaça de les Fonts en un espai “massa tancat” que dificulta que hi hagi una...\nRegistres del 9 al 16\tde 26


el dia minimúsica primavera sound cccb festival família tardor\nEl Dia Minimúsica, el festival familiar més innovador\nLes actuacions musicals aniran a càrrec de The Pinker Tones, Candela y Los Supremos i Esperit!\nEn aquesta edició tardor, que se celebra el 31 d'octubre i l'1 de novembre, el festival es trasllada de la Fabra i Coats al CCCB\nEl festival familiar El Dia Minimúsica proposa una activitat per compondre cançons\n28/10/2015 17:45 Actualizado a 28/10/2015 18:01\nBarcelona (Redacció). Aquest cap de setmana arriba a Barcelona El Dia Minimúsica, un festival pensat per oferir entreteniment i experiències en família. Per primera vegada, se celebra al Centre de Cultura Contemporània de Barcelona (CCCB), un espai que també serà l'escenari de la propera edició del festival familiar, a la primavera del 2016.\nEn aquesta edició tardor del festival s'han programat activitats durant tot el cap de setmana repartides en 3 sessions: la primera és el dissabte 31 d'octubre, de 15.30 a 19.30 hores; la segona, el diumenge 1 de novembre, de 10 a 14 hores; i la tercera, el mateix diumenge de 15.30 a 19.30 hores. Les famílies podran participar a activitats que giren entorn de valors com la creativitat, la cultura, l'educació, la sostenibilitat i la salut.\nLes actuacions musicals aniran a càrrec de The Pinker Tones, Candela y Los Supremos i Esperit!, els quals posaran la nota musical al festival. També hi haurà tallers creatius que barregen la tecnologia i l'expressió artística, i es projectaran curts d'animació seleccionats especialment per a l'ocasió gràcies a la col·laboració amb l'Andorra Kids' Film Festival.\nI com no pot ser d'altra manera, el festival ofereix serveis adequats al públic familiar, com ara canviadors de bebès i pàrquing gratuït de cotxets, entre d'altres. Les entrades són a la venda a un preu de 12 euros per sessió. Els menors de 0 a 3 anys poden optar a un nombre limitat de tiquets al preu simbòlic d'1 euro.


Centenars de persones responen a la crida de l’Assemblea a autoinculpar-se pel 9N - Manresa Informa!\nInici » Notícies » Política i Economia » Política » Centenars de persones responen a la crida de l’Assemblea a autoinculpar-se pel 9N\n23 Desembre 2014 a 16:30\nCentenars de persones responen a la crida de l’Assemblea a autoinculpar-se pel 9N\nEl TSJC va admetre ahir una querella contra Mas\nEl cartell de l’Assemblea que explica als ciutadans com autoinculpar-se // Imatge cedida per l’ANC\nL’arquitectura judicial de l’Estat arremet contra el president Mas per haver organitzat el procés participatiu del 9 de novembre i l’Assemblea Nacional Catalana no es vol quedar de braços plegats. Ahir el Tribunal Superior de Justícia de Catalunya va admetre a tràmit la querella presentada per la Fiscalia catalana en contra d’Artur Mas i les conselleres Joana Ortega i Irene Rigau. Per respondre-hi, l’ANC ha fet una crida a tots els ciutadans que van votar el 9N perquè s’autoinculpin.\nLa mobilització ha començat aquest matí al davant del Tribunal Superior de Justícia de Catalunya. A les dotze del migdia, centenars de persones, acompanyats per diversos membres del secretariat de l’Assemblea, s’han manifestat en contra de la judicialització del procés sobiranista. Els assistents han omplert uns fulls d’autoinculpació facilitats pels organitzadors de la protesta i els han entregat al registre del Tribunal com a gest per reclamar ser corresponsables de la celebració del procés participatiu del passat 9 de novembre.\nEntre els participants a la cita hi havia líders polítics destacats, com el cap de l’oposició, Oriol Junqueras, o Josep Rull, coordinador general de Convergència Democràtica. Tots ells han reclamat el seu dret a expressar-se lliurement a les urnes i han criticat la judicatura espanyola per la inculpació de membres de l’executiu català. “Si ataquen el govern per defensar la democràcia, ens ataquen a tots”, ha etzibat el líder republicà a les portes del TSJC.\nLa imatge de persones fent cua a l’entrada dels jutjats s’ha repetit arreu de Catalunya. Una trentena de persones han fet al mateix a Lleida i Tarragona. A Girona, s’han aplegat un centenar de ciutadans per registrar la seva inculpació. A Sabadell, Manresa o Vic s’han vist escenes semblants, tot i que la principal afluència de manifestants s’ha concentrat a les dependències judicials de Barcelona.\nEls organitzadors de la campanya han dissenyat un cartell informatiu en què s’explica com un ciutadà es pot autinculpar per haver participat a la consulta. El procés consta de tres passos: imprimir la butlleta de votació i omplir-la, portar-la al jutjat de guàrdia més proper amb el DNI perquè quedi registrat i compartir l’acció de protesta a través de les xarxes socials amb el hastag #autoinculpacions9N. Segons els advocats de l’ANC, és probable que les persones que s’autoinculpin rebin una citació judicial per confirmar el registre, però descarten que se’ls imputi cap delicte.\nLa querella de la fiscalia contra el president Mas i les conselleres Ortega i Rigau els acusa d’un delicte de desobediència, ja que van organitzar la consulta malgrat que el Tribunal Constitucional l’havia suspès. També els imputa altres càrrecs, com malversació de fons públics, prevaricació o usurpació de funcions. Si els jutges els consideressin culpables d’aquests delictes, es podrien enfrontar a penes d’entre tres mesos i deu anys d’inhabilitació i, fins i tot, a una pena de presó.\n“No s’entén que em portin davant els tribunals per posar les urnes el 9N i permetre que els ciutadans exercissin un dret democràtic”, va dir ahir el president, minuts després que es conegués l’admissió a tràmit de la querella. L’Assemblea assegura que tampoc entén com es pot portar als jutjats un procés democràtic i per això ha posat en marxa mobilitzacions a diversos punts del territori en contra de la decisió del TSJC.\nAmb la campanya d’autinculpacions, l’ANC vol denunciar “la manca de garanties democràtiques de l’Estat Espanyol perquè impedeix als ciutadans opinar lliurement i persegueix els representants que hi han contribuït”. A més, la organització independentista acusa el govern espanyol d’haver liquidat la separació de poders “instrumentalitzant la justícia de forma vergonyosa”.\n#9N #ANC #Artur Mas #Assemblea #consulta #Independència #Irene Rigau #Joana Ortega #justícia #manifestació #política #querella\nL’ANC convoca per dissabte la primer autoinculpació col·lectiva pel 9N\nÒmnium Cultural emet un comunicat de rebuig per la querella del 9N\nDiscurs de Muriel Casals al voltant del 9N\nLast reply was 2 Gener 2015\nL’ANC convoca per dissabte la primer autoinculpació col·lectiva pel 9N - Manresa Informa!\nView 2 Gener 2015\n[…] de Manresa i el Bages dóna continuïtat a les manifestacions de protesta que ja es van dur a terme dimarts passat. Per a més informació, els convocants de la autoinculpació adrecen els interessats a la pàgina […]


'Perseguint cognoms' descobreix l'origen dels Pujades\nL'origen dels Pujades, aquest dimarts a 'Perseguint cognoms'\nEl segon capítol descobreix l'origen de Pujades, una investigació que ens portarà des del carrer Pujades de Barcelona fins a Cerdanyola\nDimarts, 19 de gener a les 18:15h i dissabte 23 a les 13:40h a La 2 de RTVE Catalunya\n18.01.2021 | 10:52 hores\nCarla Lladó i Octavi Pujades, a 'Perseguint cognoms' RTVE Catalunya\nRTVE Catalunya estrena dimarts un nou capítol de 'Perseguint cognoms'. La conductora del programa, Carla Lladó, recorre tota Catalunya per descobrir l'origen i les curiositats dels nostres cognoms. Aquesta setmana descobrirà l'origen del cognom Pujades.\nLa Carla Lladó investiga al segon capítol l'origen del cognom Pujades. Aquest dimarts s'ha marcat un repte d'alçada: descobrir les arrels dels Pujades. La investigació la durà des del carrer Pujades de Barcelona fins a Cerdanyola, passant per un mas de Falset habitat per una família molt peculiar, i acabant amb una xerrada informal amb l'Octavi Pujades, un dels portadors amb més projecció mediàtica.


Dia Metereològic Mundial (23 de març)\nEl 23 de març l'ONU celebra el Dia Meteorològic Mundial. Tot i que la gran part del temps no ens adonem el clima, l'aigua i el temps són molt importants en el nostre món. La combinació de totes és molt important per a la nostra salut i benestar, sense una bona condició d'alguna d'elles no podríem viure o no de la manera adequada.\nDIA MUNDIAL DE L’AGUA- 22 DE MARÇ 2017\nDimecres 22 de Mar� del 2017\nL’any 1993 l'Assemblea General de les Nacions Unides van adoptar la resolució A/RES/47/193, des de llavors celebrem el 22 de març el dia mundial de l'Aigua. Any rere any aprofitem aquesta commemoració per organitzar esdeveniments que tracten de fomentar la consciència pública sobre el valor que aquest element té per a la vida i la necessitat de la seva protecció i conservació. Entre lloances i apologies, aquest dia també serveix per revifar els debats entorn a la seva gestió.\nActualment són molts els reptes que enfrontem com a societat relacionats amb els recursos hídrics. Reptes com proveir a la població mundial, seguir desenvolupant-nos alhora que es mitiga l'estrès hídric, assegurar la qualitat d'aigua i potenciar l'energia hidroelèctrica entre d’altres. En la línia de la lluita per la Sostenibilitat, l'aigua segueix sent OPORTUNITAT i la nostra conducta DECISIVA.\nAquest any el lema “Aigües residuals”, ens permet anar més enllà del reconeixement de la seva importància, perquè apunta directament a la responsabilitat individual i col·lectiva en aquest tema.\nLes Nacions Unides van aprovar al setembre de 2015 l'Agenda de Desenvolupament Sostenible 2030 i els seus 17 objectius. Aquests s'han establert per estimular accions en esferes d'importància cabdal com són les persones, la prosperitat, la pau i el planeta, i per a cadascuna d'aquestes esferes, l'aigua resulta un tema prioritari. Així, l’ODS 6 ens insta a garantir no només la seva disponibilitat, si no també la seva gestió sostenible i el sanejament per a tots i totes.\nAquells que cerquem la sostenibilitat tenim molta feina a fer i molts obstacles que superar. De moment no tenim raons per presumir tenint en compte que el 80% de les aigües residuals s'aboquen a mars i rius sense ser tractades convenientment.\nL'incompliment reiterat de la directiva sobre el tractament de les aigües residuals no és un secret. Podem consultar multitud d'informes i veure què països compleixen més les normes i quins menys, com si d'una opció es tractés. Volem seguir tolerant aquestes faltes de respecte?\nLes aigües superficials com rius i mars tenen una capacitat limitada per recuperar-se dels impactes negatius de l'activitat humana. Som conscients de la limitada capacitat depuradora dels mars?\nEn aquest sentit, la Directiva 2006/7/CE del Parlament europeu i el Reial decret 1341/2007 relatius a la gestió de la qualitat de les aigües de bany, subratllen tant el deteriorament ambiental com els riscos per a la salut induïts per les aigües fecals abocades en els medis aquàtics.\nS'estima que almenys 1.800 milions de persones al món utilitzen una font d'aigua potable que està contaminada amb matèria fecal, per no parlar de l'impacte en els ecosistemes que produeix l'alteració química de l'aigua.\nPortem més de vint anys celebrant aquest dia i més de vint anys, moltíssims més, actuant en perjudici del planeta i les persones. Hem tingut temps més que suficient per reflexionar. Ara hem d'exigir que la política comunitària de medi ambient protegeixi, defensi i gestioni aquest recurs natural com cal.\nAl marge d'aquesta necessària denúncia, cadascun de nosaltres ha de responsabilitzar-se de la seva aportació a aquests desastrosos fets. És molt còmode esperar que s'implantin mesures i polítiques menys permissives i més sostenibles, i és fàcil caure en el parany de pensar que aquesta és l'única solució. Cadascun de nosaltres té a les seves mans millorar la situació.\nD'acord amb això, no podem ignorar que una forma simple i efectiva d'evitar la contaminació i reduir el cost i volum dels tractaments, és no produir tantes aigües residuals. I en això tots i totes podem i hem de col·laborar.\nAvui serà relativament fàcil enrecordar-se dels consells que ens donaven a l'escola per reduir la despesa d'aigua, com el ja clàssic “tanca l'aixeta mentre et rentes les dents”, o per reutilitzar l'aigua en les nostres llars en condicions de seguretat.\nPerò hem de reduir el malbaratament dels recursos hídrics diàriament, no hi ha prou amb actuar avui. Per això avui, dia mundial de l'aigua, podria ser una bona idea fixar-nos metes individuals relacionades amb el bon ús d'aquest bé, i celebrar el nostre compromís.\nSeria terriblement trist i inefectiu que aquest dia sigui l'únic en tot l'any en què valorem el que tenim.\nL'ombra del racisme és allargar davant la crisi migratòria\nDilluns 20 de Mar� del 2017\nEl dia 21 de març de cada any se celebra el Dia Internacional de l'Eliminació de la Discriminació Racial. Però ¿què és el que realment se celebra en aquest dia? Molt es parla sobre la lluita contra el racisme, però les accions continuen concentrades en molt poques mans. Seria fals afirmar que hi ha hagut una reducció en els actes de discriminació els darrers anys. Per contra, el racisme és un fenomen que s'ha anat normalitzant amb el temps i això cal aturar-ho.\nSegons l'exsecretari general de l'ONU, Ban Ki-moon, aquest dia "és una oportunitat per renovar el nostre compromís de construir un món de justícia i igualtat en el qual no hi hagi la xenofòbia ni la intolerància. Hem d'aprendre les lliçons de la història i reconèixer el greu dolor produït per culpa la discriminació racial ". Paraules que poc representen la realitat de milers de migrants que diàriament es veuen enfrontats a situacions discriminatòries que vulneren tant els drets humans com la seva dignitat.\nEs podria dir que ens trobem davant d'una de les pitjors crisis migratòries des de la Segona Guerra Mundial. Situació que ha desencadenat una onada de racisme injustificat i l'aparició de centenars de discursos que inciten a l'odi i a la violència. Mentre que institucions com l'ONU intenten combatre i eradicar aquest problema, personatges públics i influents arreu del món s'han dedicat a potenciar la discriminació racial i la xenofòbia a través dels seus discursos polítics.\nEn el cas del Sr. Trump, actual president dels EUA, el perill del seu discurs va més enllà de les paraules, ja que el poder que li ha atorgat gran part dels ciutadans d'aquest país li confia l'autoritat per prendre mesures discriminatòries que posen en perill els drets i les llibertats dels que se'ls anomenen com els "altres que comporten un perill extrem anomenat terrorisme" i "aquells que porten problemes com les drogues, la criminalitat i les violacions a través de les fronteres". El perill d'aquest discurs és encara més greu quan occident també comença a legitimar-lo, tal com hem vist darrerament amb les diferents campanyes i propostes fetes per candidats i polítics europeus.\nClarament ens trobem davant d'una situació descontrolada i progressiva que requereix un alt nivell de compromís entre els ciutadans, els estats i les organitzacions internacionals per posar fi a aquestes conductes racistes i a aquests discursos xenòfobs que seguiran reproduint-se en el col•lectiu social fins que no es portin a terme les mesures corresponents.\nAquesta data hauria de ser utilitzada per a fer una crida d'atenció a tots aquells individus, institucions o organitzacions que s'han dedicat a promoure actituds racistes i intolerants a través dels seus discursos i accions. Hem de pressionar els governs perquè promoguin campanyes educatives orientades a donar suport als valors com la tolerància, l'empatia i la solidaritat, així com desautoritzar l'ús d'estereotips negatius sobre els migrants.\nUn no neix racista, el racisme s'aprèn, es transmet i es reprodueix culturalment. La discriminació racial és un vici que ens afligeix a tots, i és responsabilitat nostra nosaltres posar-li final. Si realment desitgem un canvi, hem de deixar de donar suport als discursos d'incitació a l'odi racial i avançar cap a una concepció més humanista i menys discriminatòria com la que esperem tenir en un futur pròxim.


Duran i Lleida veu una campanya contra ell però alerta: 'No em tombaran' - VilaWeb\nDimecres 11.02.2015 23:03\nDuran i Lleida veu una campanya contra ell però alerta: 'No em tombaran'\nEl líder d'Unió espera que hi hagi reconciliació entre CDC i UDC tot i que adverteix que 'són moltes coses'\nEl portaveu de CiU al Congrés, Josep Antoni Duran i Lleida, ha denunciat que veu una campanya contra ell després del desacord entre les dues formacions que conformen la coalició nacionalista en la votació per la presa en consideració del pacte contra el gihadisme proposat per PP i PSOE. Ho ha dit en declaracions a 8TV, on el líder d'Unió també s'ha mostrat desafiant: 'No em tombaran'.\nMés enllà d'això ha manifestat el desig perquè 'hi hagi reconciliació', tot i que ha advertit que 'són moltes coses'. Per al portaveu de CiU al congrés esànyol, l'episodi posa en dubte la utilitat de les reunions de grup entre CDC i UDC. 'No ens porta enlloc', ha asseverat. Duran ha recordat que PP i PSOE li van oferir adherir-se al pacte, però que ell va dir que no perquè està tip que se'ls convidi a darrera hora. També va dir que més enllà de les formes, en qüestions de terrorisme CiU n'estaria al costat cosa que, al seu parer, implicava 'tàcitament' que s'acceptaria a tràmit.\nAixí ho va explicar a la Comissió Executiva Nacional de CiU la setmana passada 'i així ho vaig entendre fins a un minut abans de votar'. Duran ha denunciat que 'en el darrer segon, després que Pere Macias (CDC) digués que sí, hi va haver trucada del nucli CDC per dir que s'hi abstinguessin'.\nPer al portaveu de CiU al congrés espanyol, l'episodi posa en dubte la utilitat de les reunions de grup entre CDC i UDC. 'No ens porta enlloc. Si ens hem de separar, que sigui per una qüestió important, qui hagi buscat separació que ho expliqui'.\nCrisi oberta sense precedents entre CDC i Unió


Sonia Esplugas visita la Fundació Santa Eulàlia\nHa estat rebuda pel Director d’Atenció a la Comunitat i Acció Social, Jofre Fuguet Gonzano i acompanyada pel Compromissari Nacional del PP, Plácido Triano\nEn aquest sentit, la Presidenta del PP ha afirmat que: “la Fundació ofereix un servei imprescindible què contribueix d’una manera impagable a la qualitat de vida de la gent gran de la nostra ciutat”. El Director de Serveis de la Fundació, per la seva banda, ha entrgat a Esplugas la última publicació de la Fundació, Una mirada enrere on es recull la història del barri des de de la perspectiva de les persones que millor el coneixen.\nD’altra banda, Esplugas ha tingut l’ocasió de saludar les persones de la residència i animar a tot l’equip a continuar treballant d’aquesta manera. En paraules de la Compromissària Nacional “el Servei d’estimulació cognitiva de la Fundació és únic al seu entorn i suposa un repte que tots els actors socials hem de recolçar”.\nSonia Esplugas y Jofre Fuget a la Fundació Santa Eulàlia


Haus Heck G Grosslangenfeld Alemanya - Ofertes d'hotels amb els MILLORS DESCOMPTES EN LÍNIA\n-, Grosslangenfeld, Grosslangenfeld, Alemanya, 54608 - Veure al mapa\nMés informació sobre Haus Heck G\nTant si es tracta d'un viatge de plaer com si és de negocis, Haus Heck G és una elecció d'allotjament magnífica quan visiten Grosslangenfeld. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Haus Heck G és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, aparell de televisió, TV satèl•lit/cable, caixa forta a l'habitació, banyera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Haus Heck G és una elecció inteligents per a viatgers a Grosslangenfeld, i ofereix una estada relaxant i sense molèsties.\nAllotjaments a Grosslangenfeld


CC.AA. contràries a la LOMCE presentaran al ministre propostes "amb garanties jurídiques" per paralitzar la llei\nEls consellers d'Educació de les comunitats autònomes no governades pel PP han anunciat que aquesta tarda van a presentar al ministre del ram, Íñigo Méndez de Vigo, en la Conferència Sectorial d'Educació una sèrie de propostes amb "garanties jurídiques" per paralitzar el calendari d'aplicació de la Llei Orgànica de Millora de la Qualitat Educativa (LOMCE).\nAixí ho ha indicat la consellera andalusa, Adelaida de la Calle, que ha llegit davant els mitjans un comunicat consensuat amb els responsables autonòmics d'Educació d'Aragó, Astúries, Cantàbria, Balears, Castella-la Manxa, Extremadura, Canàries, Catalunya, Navarra, País Basc i Comunitat Valenciana.\n"Presentarem un conjunt de propostes que podrien paralitzar el calendari d'implantació de la LOMCE amb totes les garanties jurídiques necessàries i conservant sempre l'interès superior de l'alumnat. Creiem que és possible evitar moltes incerteses i sofriment sent conscients, com ho som tots, que obstinar-se a continuar amb la implantació d'una llei que, més ràpid que tard, serà derogada, no és raonable", ha argumentat.\nAdelaida de la Calle no ha concretat cap proposta i, en declaracions als mitjans, després de llegir el comunicat, ha assenyalat que "cada comunitat té els seus propis plantejaments". Aquest dimecres el secretari d'Educació del PSOE, José Miguel Pérez, va avançar a Europa Pres que entre aquestes mesures es troba la possibilitat d'introduir una esmena al projecte de Llei de Pressupostos Generals de l'Estat per suspendre el calendari de la llei educativa.\nEn el comunicat, els consellers contraris a la LOMCE assenyalen que la reunió amb el ministre aquesta tarda és una "oportunitat per recuperar el consens" i ha subratllat que, després de les eleccions del passat 24 de maig, ara són "moltes més" les comunitats que comparteixen el rebuig a la reforma educativa liderada per l'exministre José Ignacio Wert.\nSi bé "comprenen" l'imperatiu legal de l'aprovació d'una llei orgànica, també adverteixen en aquest escrit del "desconcert" generat i del "fet evident" que el calendari d'aplicació "es va fer deliberadament per evitar el que ha acabat passant: Que ningú vol assumir com a pròpia una llei que va ser aprovada sense consens".\n"A poques setmanes del curs, no podem perdre el temps. Les nostres comunitats educatives no ens ho perdonarien. Estem obligats a garantir el dret a l'educació i estem disposats a complir amb la nostra obligació", afirmen, per afegir que volen "avançar" en la resolució d'un problema que les comunitats autònomes "no han creat".


Els camps de golf només es podran regar a partir d'ara amb aigua depurada\nL'Agència Catalana de l'Aigua (ACA) ha aprovat una nova normativa que obliga a utilitzar aigua procedent d'estacions depuradores per regar els camps de golf. Medi Ambient ha informat que a partir d'ara també es limitarà a casos excepcionals l'ús d'aigua no reutilitzada. Així doncs, només en casos molt determinats en què no sigui viable la concessió de reutilització per al reg d'un camp de golf es podran atorgar durant el temps "indispensable" permisos per utilitzar recursos convencionals.\nA partir d'ara els camps de golf només es podran regar amb aigua procedent de plantes depuradores. Així ho ha decidit l'Agència Catalana de l'Aigua (ACA), amb una nova normativa que també limita als casos excepcionals l'ús d'aigua no reutilitzada.\nEl Departament de Medi Ambient ha explicat que també s'exigirà als camps de golf presentar els informes de qualificació urbanística adequada.\nD'altra banda, l'Agència Catalana de l'Aigua, l'Associació Tecnosanitària del Porcí i el Consell Comarcal d'Osona han anunciat que firmaran un conveni per dur a terme un estudi per avaluar la contaminació de nitrats de les aigües subterrànies a la comarca.\nEl golf català supera els 45.000 federats, el doble que fa sis anys\nComencen les obres del Golf de Vilalba malgrat l'oposició de la plataforma\nEl projecte per construir un camp de golf a Garrigoles provoca un debat entre els veïns\nPla per regular la situació dels camps de golf, sobretot el consum de l'aigua


El Govern i les universitats signen un conveni de col·laboració per a la millora dels estudis que habiliten per a l'exercici de professions sanitàries - Imagina Ràdio\nLes conselleres de Salut, Alba Vergés, i d’Empresa i Coneixement, Àngels Chacón, han signat avui un conveni marc de col·laboració amb les universitats de Catalunya per a la millora dels estudis que habiliten per a l’exercici de professions sanitàries. L’objectiu de l’acord és promoure els canvis necessaris en les titulacions de grau de les professions sanitàres per tal d’adaptar-les als reptes emergents i als nous models d’atenció a les persones en l’àmbit sanitari que es plantegen en un futur proper. Uns canvis que es promouran sota el paraigües del Consell Interuniversitari de Catalunya (CIC), organisme que aplega al Govern i les universitats catalanes.\nEl conveni de col·laboració respon a les pròpies demandes del sector formulades en al marc del Fòrum de Diàleg Professional, un procés de debat amb voluntat transformadora impulsat des del Departament de Salut, orientat a obtenir conclusions operatives en matèria de polítiques de planificació i d’ordenació dels professionals de la salut. Des de l’any 2019, aquest espai de reflexió ha donat lloc a un treball conjunt entre el departament de Salut, el d’Empresa i Coneixement –mitjançant la Secretaria d’Universitats i Recerca– i les universitats de Catalunya.\nEl Fòrum ha identificat un seguit de reptes a tenir en compte, a curt i a mig termini, en la configuració i el desenvolupament de les diferents professions sanitàries a Catalunya. Concretament, ha identificat 17 reptes, quatre dels quals tenen a veure directament amb la formació universitària de grau i la necessitat de redefinir els perfils competencials dels professionals de la salut. Aquests canvis requereixen la implicació de les universitats i la coordinació entre els vessants acadèmics i assistencials per tal de proposar les actuacions de millora proposades.\nLa consellera d’Empresa i Coneixement, Àngels Chacón, ha destacat que “cal adequar la formació dels nous professionals de l’àmbit sanitari als valors, aptituds i coneixements necessaris per a fer front als nous reptes que se es plantegen”. En aquest sentit, ha subratllat que es treballarà de la mà de les universitats per introduir noves metodologies d’avaluació i d’impartició de coneixements amb l’objectiu principal de “situar la seguretat i atenció al pacient al centre de tot”.\nPer la seva banda, la consellera de Salut, Alba Vergés ha ressaltat que, a banda d’estar al dia en coneixements, en la superespecialització sanitària que es requereix avui en dia, “cal valorar la formació humanística, en valors, que la ciutadania demana al sistema de salut de Catalunya i que caracterizen les professions de vocació com són totes les sanitàries”. “I és fonamental abordar-ho des de la formació”, ha subratllat Vergés abans de recordar que al Fòrum de Diàleg Professional ja es van detectar aquests reptes i molts ja es treballen des de l’inici amb el sistema universitari.\nEl conveni de col·laboració neix amb la voluntat de consolidar i perfeccionar les activitats formatives que integren els plans d’estudi de les titulacions universitàries oficials de l’àmbit sanitari per incidir en el progrés i la qualitat de les professions sanitàries a les quals s’adrecen.\nL’acord subscrit fixa, així, quatre grans objectius prioritaris relacionats amb la formació universitària: la revisió dels continguts competencials de la formació universitària que conformen els perfils professionals en l’àmbit de la salut; la formació en valors i actituds de l’estudiantat universitari que cursa aquestes titulacions; l’adequació de les infraestructures docents i del perfil de professorat universitari per millorar la formació universitària de grau; i la millora de l’accessibilitat als estudis universitaris vinculats a les professions sanitàries per afavorir l’equitat en l’accés i el desenvolupament dels continguts competencials, de valors i d’actituds propis dels professionals de la salut.\nPer avançar en aquests objectius, analitzar i proposar actuacions de millora respecte dels reptes detectats, l’any passat ja es van constituir en el marc del Consell Interuniversitari de Catalunya (CIC) els dos primers grups de treball. D’una banda, a l’abril, es va crear el grup de treball per a la Millora en la Formació dels Estudis de Grau en Medicina. Poc després, al juny, es va formar el segon grup per a la Millora en la Formació dels Estudis de Grau en Infermeria.\nEn el cas de Medicina, el grup de treball està valorant la conveniència de trobar eines predictives i objectivables que facilitin la selecció d’aquells estudiants que tinguin el millor perfil professional i vocacional possible i que, alhora, no estigui fonamentat exclusivament en les notes de tall de les PAU.\nEn aquest context, una opció passaria per incorporar proves psicomètriques que tinguessin en consideració les habilitats i valors del candidat a cursar estudis de medicina com ara la responsabilitat, el treball en equip, la capacitat de recerca, o la gestió de la informació, entre altres. L’objectiu és, en definitiva, ajustar el perfil vocacional de l’alumne a les necessitats professionals del sector i als nous models d’atenció a les persones requerits.\nAmb la signatura ara d’aquest acord, el Departament de Salut i la Secretaria d’Universitats i Recerca del Departament d’Empresa i Coneixement promouran igualment la creació de nous grups de treball conjunts i específics, que implicaran les universitats que imparteixen els estudis de grau d’altres professions sanitàries.\nEstà previst que un termini màxim de dos anys des de la seva constitució, els grups de treball conjunts presentin les seves conclusions i propostes d’actuacions de millora al Consell Interuniversitari de Catalunya per tal que siguin valorades i aprovades.\nDepartament de Salut i la Secretaria d’Universitats i Recerca del Departament d’Empresa\nLa consellera d’Empresa i Coneixement\nLes conselleres de Salut\nArticle anteriorEl pingüí que van robar al Nadal, protagonista del Carnaval a Amposta\nArticle següentL’Ajuntament de la Ràpita destina 17.000 euros en ajudes destinades a persones i famílies amb baixos ingressos o en situació de risc\nBars i restaurants de Tortosa reobren amb la il·lusió i la motivació continguda perquè temen el post-Nadal\nEls bars ja servien desenes de clients a primera hora d'aquest dilluns a Tortosa, que esperaven amb ganes la reobertura del sector. També els...


VALORACIÓ DEL PACTE CIU-SOM TORDERA | Partit Popular de Tordera\nVALORACIÓ DEL PACTE CIU-SOM TORDERA\nEl Partit Popular de Tordera respecta la decisió de CiU i SOM Tordera d’arribar a un acord de governabilitat. En aquest sentit celebra que sigui la llista més votada la que finalment governi, independentment amb qui hagi arribat a un acord.\nEn paraules de Xavier Martín, portaveu del PP de Tordera, “després dels espectacles viscuts al llarg de les últimes setmanes, amb confrontacions públiques entre alguns partits on només es parlava de sous i poder polític sense conèixer detalls dels programes de govern, avui veiem un pacte que, tot i que en molts punts no compartim o no sabem com es desenvoluparà, sí que conté un programa on no s’escenifica cap picabaralla per sous ni càrrecs.” El PP de Tordera també valora positivament la reducció del cost polític de l’Ajuntament en un 16 %.\nPel que fa al pacte en sí, el portaveu del PP de Tordera es reunirà aquests propers dies i setmanes amb tots els regidors de govern per conèixer de primera mà i amb detall l’acció de govern que durà cadascun d’ells d’acord amb el contingut del pacte. La primera d’aquestes reunions tindrà lloc dilluns amb el 1r tinent d’alcalde i coordinador de govern, Josep Llorens.\nEn aquestes reunions, el PP de Tordera farà especial referència als aspectes de Tordera que més els preocupen i que, de la lectura de l’acord de govern, no tenen clar com s’hi posarà solució. La seguretat, la problemàtica amb okupes conflictius i gent que s’aprofita de serveis socials, l’evolució dels impostos en els propers anys o la promoció econòmica per reduir l’atur a Tordera i promocionar el nostre poble.\nFinalment el PP desitja sort i encerts al nou govern i considera que cal donar 100 dies de gràcia al nou govern en el que es podran començar a veure les seves línees de treball i recorda que complirà amb el seu compromís de fer una oposició constructiva independentment de quin sigui el color del govern. Una oposició constructiva que els permeti aplicar, des de la oposició, punts del seu programa electoral i a la vegada fiscalitzar l’acció de govern per evitar que els problemes que té Tordera dels quals es feia esment abans, vagin a més.\n« EL PP DE TORDERA PRESENTA SU PROGRAMA DE GOBIERNO PARA LAS ELECCIONES MUNICIPALES DE MAYO PROPUESTAS NNGG TORDERA PARA SU POSIBLE INCORPORACIÓN EN EL PROGRAMA ELECTORAL DEL PP PARA LAS ELECCIONES AL PARLAMENT DE CATALUNYA »\nFecha : junio 19, 2015


L'Audiència espanyola processa Trapero per sedició i organització criminal\nL’Audiència espanyola processa Trapero per sedició i organització criminal\nLamela també processa Pere Soler, Cèsar Puig i la intendenta Teresa Laplana\nLa jutgessa de l’Audiència espanyola Carmen Lamela ha decidit de processar el major dels Mossos d’Esquadra Josep Lluís Trapero per organització criminal i dos delictes de sedició. La magistrada fonamenta les acusacions en les protestes del 20 de setembre de l’any passat davant el Departament d’Economia i el referèndum de l’1-O. Tanmateix, Lamela desestima d’acusar el cap dels Mossos d’un delicte de rebel·lió com ha fet el Suprem espanyol a bona part del govern de Carles Puigdemont.\nLa jutgessa també processa per organització criminal i un delicte de sedició –pel referèndum de l’1-O– Pere Soler, ex-director dels Mossos, i Cèsar Puig, ex-secretari general del Departament d’Interior. Així mateix, Lamela també processa a la intendenta Teresa Laplana, per sedició, per les protestes del 20-S.\nLa titular del jutjat central d’instrucció 3 ha citat tots els processats per a una declaració indagatòria el 16 d’abril a les 10.00, després de la qual es poden prendre mesures cautelars en contra seu.\nEn la interlocutòria de processament, de 37 pàgines, Lamela destaca que ha aplegat prou indicis incriminatoris per concloure que tots quatre pertanyen a una ‘complexa i heterogènia organització’ unida amb el propòsit d’aconseguir la ‘secessió de Catalunya’ i fer-ho ‘al marge de les vies legals’.\nConsidera, a més, que participaven en una estratègia ‘premeditada i perfectament coordinada’, on hi havia un repartiment de papers entre el govern, els partits i la societat civil.\nLamela qüestiona el paper dels Mossos, especialment durant els escorcolls de la Guàrdia Civil efectuats els dies 20 i 21 de setembre i el dia del referèndum. La jutgessa creu que els Mossos ‘es van mantenir al marge’ de les actuacions de la resta de cossos (policia espanyola i Guàrdia Civil) i que la seva conducta anava adreçada a ‘obstruir qualsevol actuació que bloqués el pla estratègic cap a la independència’.\nAssenyala com a responsables polítics d’haver dirigit les ordres als Mossos el conseller d’Interior, Joaquim Forn (en presó preventiva), l’ex-director dels Mossos Pere Soler i l’ex-secretari general d’Interior Cèsar Puig.\nSobre Trapero, diu que va comandar la cúpula dels Mossos el primer d’octubre per aplicar un ‘pla predeterminat per a evitar d’actuar’. Considera que va voler ‘emmascarar’ la seva ‘total inactivitat’ sota els principis de proporcionalitat, congruència i oportunitat. A més, creu que l’actuació dels Mossos els 20-21 de setembre i el primer d’octubre encaixa amb el delicte de sedició ‘com a autors o cooperadors necessaris’ per ometre, segons la magistrada, la seva ‘obligació legal’ d’actuar a la conselleria d’Economia i ‘facilitar el compliment de l’ordre judicial de registre’. Lamela fa un pas més i diu que els agents es van ‘negar reiteradament’ a les peticions d’auxili que van rebre per part de la Guàrdia Civil, que demanava de protegir la comissió judicial.\nEn el cas del referèndum, diu que els processats no únicament no van actuar sinó que van facilitar informació ‘amb antelació’ als ocupants dels col·legis electorals, a qui –segons Lamela– també van avisar que no actuarien. Per tot plegat, diu que els processats van voler ‘trencar l’organització territorial de l’estat’ i que, per processar-los per sedició, no cal que s’aconsegueixin els fins proposats i tampoc que hi hagi ‘ús de la força’. ‘N’hi ha prou de fer-ho al marge de les vies legals establertes’, remarca.\nPer defensar el delicte d’organització criminal, Lamela afirma que Trapero, Puig i Soler obeïen a ‘pautes de subordinació i de treball en grup ben definides’. A la interlocutòria, recorda quins supòsits calen per parlar d’organització criminal i considera que es compleixen: jerarquia, permanència en el temps, coordinació, repartiment de tasques i planificació. Situa al capdamunt d’aquesta ‘organització criminal’ el president Carles Puigdemont. Segons la magistrada, van treballar de manera organitzada durant dos anys per poder fer el referèndum i declarar la independència.


Elocchi de la poesia\n«La Poesia implica posicionar-se, prendre partit, decidir com observem (i absorbim) la vida per poder metabolitzar-la en acabat»\ndissabte, 21 de març 2020 - 06:00h\nUn ulls poètics per al Dia Mundial de la Ídem | Lumen\nNo se m’acut una millor manera de parlar del Dia Mundial de la Poesia que no esmentar cap dels actes que s’hi haurien de celebrar avui. Avui, amb ànim de ser contradictori –i que serveixi de precedent–, em ve de gust prescindir del Dia Mundial i deixar la Poesia a soles, a seques, però conservant-ne la pe majúscula a fi d’elevar-la a la categoria de musa o deessa. A més, la Poesia és autosuficient i autònoma. No necessita cap Dia Mundial que la precedeixi a la manera d’una crossa. Els dies mundials i els dies internacionals es dediquen a aquelles situacions, efemèrides o col·lectius que solen romandre ocults per diversos motius i que, per tant, cal visibilitzar, ni que sigui una vegada a l’any. La Poesia, com la veritat a The X-Files, is out there, més a prop del que ens pensem. Només cal fixar-s’hi bé per trobar-la.\nLa Poesia no neix al cap ni al cor, ni tan sols al fetge o a l’estómac. La primera guspira es produeix als ulls (als occhi, en italià, del títol d’aquest article). Així doncs, la Poesia resideix o reposa en la mirada. La Poesia és una determinada actitud davant la vida, una forma de veure-la (i de beure-la). En altres paraules, la Poesia implica posicionar-se, prendre partit, decidir com observem (i absorbim) la vida per poder metabolitzar-la en acabat. Tot es redueix a una qüestió geomètrica, a l’angle des del qual contemplem les coses, a quina altura situem el nostre punt de fuga. Mai no oblidaré què ens deien al col·legi respecte al moment de llevar-se al matí tan bon punt sona el despertador, com es referien a aquell moment crucial en què has d’abandonar les ganes de continuar dormint i saltar del llit. El minut heroic, l’anomenaven els professors, la primera victòria del dia. Era un col·legi religiós, és clar, però aquest detall és irrellevant. El que importa de debò n’és la tria de les paraules. ¿Se’n poden trobar unes altres de més belles per descriure una circumstància tan mundana? Jo crec que no. En efecte, matinar també té el seu costat poètic (com a mínim èpic, no m’ho negareu).\nNo obstant això, la Poesia no és exclusiva de qui escriu versos, compta síl·labes o trena rimes. La mirada poètica també és patrimoni d’altres disciplines artístiques. “L’art consisteix a detectar les presències”, afirma Jordi Abelló, artista plàstic global. Ho afirma i ho porta a la pràctica. Des del seu estudi-galliner, dalt del tren o caminant pel carrer, imagina i veu arquitectures, rostres, ruscs i formes de tota mena allà on dirigeix la mirada, fins i tot als objectes més inesperats i inimaginables. Aquest és també el cas del fotògraf Pep Escoda, la càmera del qual va més enllà de l’objecte o la persona retratada, a la recerca d’un punt de vista inèdit. Un bon exemple d’aquesta mirada serien les fotografies que va fer durant el seu darrer viatge a la capital francesa, una sèrie d’imatges en què la Torre Eiffel hi surt sempre en segon pla –de forma tangencial o gairebé accidental, com un apèndix del paisatge parisenc– per tal de despullar-la del protagonisme a què està sotmesa habitualment, per tal de corregir la mirada equivocada dels milers de turistes estràbics que la fotografien cada dia.


CURSA DE LA DONA 2014 – AFA L'Arenal de Llevant\n22 setembre, 2014 AFA\nUn any més, us proposem participar a la X Cursa de la Dona a la nostra ciutat, que tindrà lloc el proper diumenge 19 d’octubre, al matí. Es tracta d’una cursa d’aproximadament sis quilòmetres que transcorre pels carrers de Barcelona, amb sortida i arribada a l’avinguda Maria Cristina.\nA les qui encara no us heu animat mai a córrer, aquesta pot ser la magnífica ocasió per a començar a fer-ho. I per ajudar-vos a fer aquest pas, l’organització estableix uns entrenaments col·lectius que començaran el proper dia 25 de setembre al parc de la Ciutadella. Concretament, seran els dimarts i dijous a les 20 h, amb diferents nivells de dificultat. Concretament, els dies seran 25 i 30 de setembre, 2, 7, 9, 14 i 16 d’octubre.\nPer altra banda, com sabeu, es tracta d’una activitat esportiva que té un component solidari, doncs els diners que es recullen amb les inscripcions es destinen a la Asociación Española de Lucha contra el Cáncer. És per això que, enguany, de forma paral·lela, farem la nostra pròpia recollida de donatius per a que tothom qui ho desitgi pugui participar-hi – corri o no la cursa. Properament us informarem de la manera en que procedirem a fer aquesta campanya.\nPer a apuntar-vos, només cal que ompliu amb les vostres dades el formulari que trobareu al final d’aquesta entrada al blog FINS L’11 D’OCTUBRE. La inscripció està limitada a majors de 12 anys.\nInscrites fins al moment: [cfdb-count form=”JetPack Contact Form 5345″] (per veure la llista actualitzada de persones ja inscrites prem “continuar llegint“)\n[cfdb-table form=”JetPack Contact Form 5345″ show=”1_Cognoms,2_Nom,3_Data de naixement (DD/MM/AAAA),4_Selecciona una opció,5_Talla samarreta” role=Anyone]\n← NOVETAT EXTRAESCOLAR D'ESCACS\nMENUS D'OCTUBRE →